วงจรเงินสด คืออะไร
a. จำนวนวันที่กิจการจะได้รับเงินสดจากการดำเนินงาน
b. จำนวนเงินเข้า (รายได้) และ จำนวนเงินออก (รายจ่าย) ของบริษัท
c. งบบอกที่มาที่ไปของเงินสดว่ากิจการมีกระแสเงินสดเข้าและเงินสดออกจากกิจกรรมอะไรบ้าง
d. วงเงินสดจำนวนหนึ่งที่กิจการได้มีการเบิกเงินสดออกมาถือไว้เพื่อให้เกิดความสะดวกในการจ่ายค่าใช้จ่ายที่มีจำนวนเงินเล็กน้อย
คำตอบคือ a.  เพราะว่า วงจรเงินสด หรือ Cash Cycle (CC) คือ จำนวนวันที่กิจการจะได้รับเงินสดจากการดำเนินงาน เช่น ถ้าเป็นโรงงานผลิตสินค้าก็นับตั้งแต่วันแรกที่สั่งวัตถุดิบเข้ามาจนถึงวันที่ได้เงินสดจากลูกค้าว่าเป็นกี่วัน Cash Cycle = Inventory Conversion Period (ICP) + Receivable Conversion Period (RCP) – Payable Conversion Period (PCP) โดยนักลงทุนสามารถดูค่า CC ได้จากตลาดหลักทรัพย์โดยตรงโดยกดที่ข้อมูลบริษัทจดทะเบียน >>> สรุปข้อสนเทศบริษัทจดทะเบียน ถ้า CC มีค่า 60 วันแปลว่ากิจการใช้เวลาตั้งแต่เริ่มทำงานไป 60 วันถึงจะได้เงินกลับมาจากการทำงานหนึ่งรอบกระบวนการ กิจการไหนได้ให้เครดิตลูกค้ายาว CC จะยาว บริษัทไหนได้เครดิตเจ้าหนี้ยาว CC จะสั้น และบริษัทไหนบริหารคลังสินค้าดี CC จะสั้นเช่นกัน ในการวิเคราะห์ไม่มี CC ที่เหมาะสมว่าควรจะเป็นเท่าไหร่ ขึ้นอยู่กับอุตสาหกรรม เช่น อุตสาหกรรมที่ขายส่งเป็นหลัก เช่น ชิ้นส่วนอิเลกทรอนิกส์ บรรจุภัณฑ์ วัสดุก่อสร้าง CC มักจะยาว ในขณะที่อุตสาหกรรมที่ลูกค้ารายย่อยเยอะ เช่น ค้าปลีก โรงพยาบาล สื่อสาร โรงแรม ร้านอาหาร CC มักจะสั้น สำหรับผม การวิเคราะห์ CC ขึ้นอยู่กับอุตสาหกรรมเป็นหลัก
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน